karambole
Karambole er en form for billard, hvor stødballen skal ramme begge de øvrige baller, evt. med en eller flere bander indskudt. I trebandekarambole, der er en internationalt udbredt billarddisciplin, skal stødballen ramme mindst tre bander, før den sidste bal rammes.
At karambolere anvendes hyppigt billedligt om det at komme i strid med hinanden eller med noget, at komme i karambolage.